[{"text_idx": "#000000", "text": "Nia diligenta kolegaro: La nomlisto"}, {"text_idx": "#000001", "text": "En la antau\u0306nelonge eldonita enciklopedio Nia diligenta kolegaro (NDK) estas biografioj de ducent eminentaj esperantistoj ekde Zamenhof kaj aliaj pioniroj g\u0302is nuntempaj elstaruloj en la sferoj de movadorganizo, informado, instruado, scienco, esperantologio, literaturo, muziko, teatro, eldonado, redaktado, radio, interreto, komerco, turismo k. a. Vidu c\u0302i-sube la nomliston, kiu estas kompilita lau\u0306 la graveco de la kontribuo de c\u0302iu konkreta persono, ne lau\u0306 ties seksa, ag\u0302a, nacia au\u0306 s\u0302tata apartenoj."}, {"text_idx": "#000029", "text": "Gratulon pri la verko, kiu certe malkovros multajn nekonatajn nomojn al la legantoj."}, {"text_idx": "#000030", "text": "Tiaspecaj listoj neniam povas esti plene kontentigaj por c\u0302iuj. Mi konsentas kun Ruth, Paul kaj Alina pri la nomoj, kiujn ili proponas. Verdire mankas virinoj."}, {"text_idx": "#000031", "text": "El la brazilaj anoj proponitaj de Fabiano, eventuale Chaves, Mattos kaj Knoedt mi akceptus, kvankam mi agnoskas, ke mi sekvas literaturan kriterion."}, {"text_idx": "#000038", "text": "La duboj pri Gbeglo Koffi spegulas la profundan problemon de tiu listo. G\u0302i tiom dependas de la opinioj de la homoj kiuj plej lau\u0306te krias en la amaskomunikiloj \u2014 ec\u0302 se nur en Esperantujo \u2014 ke g\u0302i farig\u0302as nura \u2018eh\u0302oc\u0302ambro\u2019 de la Establaj\u0302o. Kiam mi alparolis Koffi por la unua okazo, rilate al la raportoj pri li kaj La Civito, Hans Bakker aperis, kaj diris al mi, \u201cEstas misfamigo\u201d. Mi poste eltrovis, ke li entute pravis. Koffi estis la c\u0302efa konstruanto de la movado en Afriko, kaj pro tio iuj malamikoj de Esperanto provis forvis\u0302i lian nomon el la historio de Esperanto, same kiel ili provis rilate al Ivo Lapenna, kaj la famegulo de la brita Esperanto-movado. G\u0302i vi g\u0302is nun konstatis, pri kiu temis? Mi estis tuj en la kac\u0302o kiam mi komencis paroli pri li en 2003."}, {"text_idx": "#000039", "text": "Same kiel Ian Fantom, mi iom miras kaj dubas. Estas malfacile fari tian liston, c\u0302ar neniam estas evidente kiuj estu en g\u0302i."}, {"text_idx": "#000040", "text": "Al la informa retejo \u201cC\u0302io pri esperanto\u201d (nur svedlingva) mi dum longa tempo volis fari liston de famuloj kiuj au\u0306 mem parolis au\u0306 almenau\u0306 iel subtenis la ideon de Esperanto. G\u0302uste pro la problemo limigi kaj decidi ni ankorau\u0306 ne kreis tian liston."}, {"text_idx": "#000041", "text": "Aldone al la plendoj de Ian mi ankau\u0306 dubas Gbeglo Koffi, kiu s\u0302ajne kontrau\u0306as c\u0302iun alian, kreante sian propran Afrikan kongreson kvankam aliaj jam prilaboris g\u0302in lastjare, ktp. En tia lumo mi miras ke ekz mia patro ne estas en la listo, sed ankau\u0306 Harry Harrison."}, {"text_idx": "#000042", "text": "Se la listo nur celas montri \u201cfamulojn\u201d malgrau\u0306 ilia efektiva agado, do en ordo, sed se temas pri aguloj estas probleme c\u0302ar multaj laboregas en silento. Specife virinoj pli ofte strebas kaj faras la nevideblajn aferojn kiuj tamen estas bazo sur kiu aliaj staras."}, {"text_idx": "#000043", "text": "Lau\u0306 mi mankas kelkaj gravuloj kiel ekzemple:"}, {"text_idx": "#000044", "text": "Dubinda listo. G\u0302i ja enhavas iujn gravajn pionirojn kaj kolegojn en la movado, sed \u2018nia diligenta kolegaro\u2019 ne signifas nuraj homoj kiuj parolis la lingvon, sed homoj kiuj kontribuis al la movado. Kiel do oni povas pravigi la inkludon de Louis de Beaufront kaj Giorgio Silfer, kiuj rekte kontrau\u0306laboris la movadon? Sur kiu bazo oni inkluzivas John Wells, kiu kiel Prezidanto de UEA insistis, ke la sola rolo de la movado devas esti teni la lingvon en bona ordo, sen kampanji por g\u0302i, kaj kiu poste insistis la saman aferon kiel Prezidanto de sia landa asocio? Sur kiu bazo oni inkluzivas Humphrey Tonkin, kiu gvidis La Puc\u0302on kontrau\u0306 Ivo Lapenna en 1974, pro kiu \u2018pardonpetis en la nomo de UEA\u2019 John Wells en Tampere, 1995? Pli specife, li pardonpetis pro la \u2018mensogoj kaj kalumnioj\u2019 pri kiuj Ivo Lapenna dau\u0306re plendis, kaj kiuj rezultis el lia demisio kaj la transpreno fare de Humphrey Tonkin. Sur kiu bazo oni inkluzivas homojn kiuj nomas siajn kontrau\u0306ulojn \u2018paranojaj\u2019, kiel Wells faris pri Lapenna, kaj Wells kaj Tonkin faris al mi. Kaj sur kiu bazo oni entute ignoras la plej faman Esperantiston de la frue epoko en la Brita Imperio, kiu kontribuis pli ol iu ajn alia ol varbado de Esperantistoj kaj g\u0302enerala akceptigo de Esperanto en tiu periodo, kaj kiu estis c\u0302iutaga nomo en la lando, kaj kiu havas ec\u0302 monumenton sur la riverbordo de Tamizo en honora loko apud militmonumento ekster la stacidomo Temple? Se vi ec\u0302 ne scias pri kiu temas, tio estas c\u0302ar li nomo estis forvis\u0302ita el la historio de John Wells kaj lia koterio en la Esperanto-movado, kaj de la koterio de Cecil Rhodes ekstere de la Esperanto-movado, kaj c\u0302ar li estas konstante ellasita el listoj kiaj tiu c\u0302i."}, {"text_idx": "#000045", "text": "Se ni bone kalkulis, nur dek kvin virinoj. Malpli ol dek procentoj. Tro malmulte."}, {"text_idx": "#000046", "text": "La infanoj de Klara kaj dro Ludoviko Lazaro Zamenhof chiuj estis esperantistoj se mi ghuste memoras. Sed miatakse Lidia plej elstaras char shi estis ne nur championa instruisto de la Internacia Lingvo en du kontinentoj, sed ankau mem modelstila autoro kaj altnivela tradukisto. Ekzemple, oni diras tra jardekoj ke shia esperantigo de \u201cQuo Vadis\u201d kiun verkis Nobel-premiito de Polujo (Herni Sienkiewicz) superas ech la multekostan angligon de tiu klasika verko."}, {"text_idx": "#000047", "text": "Esperanto-traduko de belega artikolo anglalingve verkita de profesoro Renato Corsetti kaj publikigita de la prestigha British Library indikas miaopinie ke la nomo Lidia Zamenhof nepre aperu en onta eldono de \u201cNia Diligenta Kolegaro\u201d. Pri Lidia vd. p16-17:"}, {"text_idx": "#000049", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]